เฟดขึ้นดอกเบี้ย 0.75% ดันดาวโจนส์พุ่ง/น้ำมันร่วงเกือบ$4
หุ้นดาวโจนส์ปิดพุ่ง 303.70 จุด ด้านราคาน้ำมันร่วง 3.62 ดอลลาร์ หลังเฟดขึ้นดอกเบี้ย 0.75% ตามตลาดคาดการณ์ ขณะที่ ทองคำบวก 6.10 ดอลลาร์
16 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 30,668.53 จุด พุ่งขึ้น 303.70 จุด หรือ +1.00%, ดัชนี เอสแอนด์พี 500 ปิดที่ 3,789.99 จุด เพิ่มขึ้น 54.51 จุด หรือ +1.46% และดัชนี แนสแดค ปิดที่ 11,099.15 จุด พุ่งขึ้น 270.81 จุด หรือ +2.50% หลัง คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติปรับขึ้นอัตราดอกเบี้ยระยะสั้น 0.75% สู่ระดับ 1.50-1.75% ในการประชุมเมื่อวานนี้ตามที่ตลาดคาดการณ์ไว้ ซึ่งเป็นการปรับขึ้นดอกเบี้ยครั้งใหญ่ที่สุดในรอบ 28 ปี หรือนับตั้งแต่ปี 2537สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 3.62 ดอลลาร์ ปิดที่ 115.31 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 2.66 ดอลลาร์ ปิดที่ 118.51 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม เพิ่มขึ้น 6.10 ดอลลาร์ ปิดที่ 1,819.60 ดอลลาร์ต่อออนซ์